Korupcija štata gadatirgū?
Tam bija jābūt cildinošam rakstam.
Jā, zinu, ka tu mani sūtīji taisīt ko citu,
bet, saproti, es atradu ko vairāk, tāpēc to papētīju.
Vai tad man nemaksā tieši par to? Par žurnālista darbu?
-Neņem ļaunā... -Tēt!
...bet vai tādēļ nedabūji pa kaklu Ņujorkā?
Vai es nevarētu viņu papētīt vēlreiz?
Ar ko tu runā?
-Zinu, ka gribi rakstīt... -Ar redaktori.
...ko nopietnāku, bet šajā gadījumā tu saskati tikai to, ko gribi redzēt.
-Man žēl. Nevaram to publicēt. -Nu labi. Labi. Paldies.
Tātad, tēt, mēs aizgājām uz dīķi paskatīties, vai tur nav bijuši putni,
un tur bija beigtas zivis.
-Un tu neuzminēsi, kas vēl tur bija. -Kas?
Atceries, es teicu, ka man šķiet, ka mani kāds vēro?
Jā?
Nu, pie dīķa bija viens cilvēks...
Pag, kāds cilvēks? Par ko tu runā?
Tēt, man šķiet, ka tas bija viņš.
Man šķiet, ka tas bija Ričijs.
Nē. Nē, nē. Tu uzdod vēlamo par esošo, izlūk.
Izklāsti man pierādījumus, labi?
Nevis sajūtas, nevis domas, bet faktus.
Nu labi. Viņš atbilda pēc vecuma.
Labi, nu, gaiši mati? Zilas acis?
Seju es īsti neredzēju.
Jo viņam bija bārda.
Nuja. Viss kārtībā.
Man ir tāpat. Visu laiku.
Instinkts liek saausīties, un no tā nevar tikt vaļā.
To apsēstību, to pārņemtību ar Ričiju - to sauc par neobjektivitāti.
Un tā ietekmē tavu darbu.
Nē, neietekmē.
Nē, tas ir normāli.
Neviens nav īsti objektīvs. Tikai nedrīkst ļauties pieņēmumiem.
Tāpēc ir tik svarīgi turēties pie pierādījumiem.
Jo tikai tie tevi aizvedīs pie patiesības.
-Labi? -Labi.
Atgriezīsimies sākumpunktā, ja?
-Pieturēsimies pie tā, ko zinām. -Labi.
Ko jūs darījāt pie dīķa?
-Atceries beigtos putnus? -Jā?
Es runāju ar Putnu vīru, un viņš mūs turp aizveda,
un, tur nonākuši, ieraudzījām, ka dīķis ir pilns ar beigtām zivīm.
Labi. Tātad... saikne?
Ūdens.
Putnu vīrs teica, ka putni varētu būt dzēruši no dīķa.
Tātad tas, kas nobeidza zivis - skābekļa trūkums, invazīvas sugas...
Varētu būt nonāvējis putnus.
Un varbūt tādēļ ir slims arī Volters.
Lūk, arī tavs stāsts.
-Saindēts dīķis. -Saindēts dīķis, jā.
Balsties uz faktiem!
Jā, balsties uz faktiem.
Ir skaidrs, ka Ērihārborā kaut kas mainās.
Ak dievs, cik pulkstenis?
Pagājušais gads bijis karstākais un lietainākais novērojumu vēsturē.
Vētras kļūst stiprākas un biežākas.
Pagājušajā nedēļā
nezināma iemesla dēļ no debesīm nokrita mirušu putnu bars.
Un putni nav vienīgie cietušie dzīvnieki.
Vakar Painvudas parka dīķī tika atrastas desmitiem beigtu zivju.
Dīķis ir daudzu vietējo putnu ūdens avots.
Tātad tas varētu būt izraisījis dzīvnieku neseno bojāeju
un, iespējams, izraisīs arī turpmāk.
Tad kāpēc Zelta Stundas Hronika ir vienīgā avīze, kas par to raksta?
Un kāpēc mūsu pilsētas vadītāji neko nedara lietas labā?
Ja turpināsim neieklausīties dabā,
nākamā cietusī suga varam būt mēs.
Ja pieaugušie netaisās neko darīt, tad to darīšu es.
Ak dievs, Hilde. Apklusti!
PUBLICĒT
TAS NAV GALĀ KURŠ VĒL?
ZELTA STUNDAS HRONIKA KAS BENDĒ ĒRIHĀRBORAS SAVVAĻAS DZĪVNIEKUS?
Tā mazā meitene nebaidās ne no viena, ne?
-Ko Hilde atkal izdarījusi? -Kritizē vietējos par nevērību pret vidi.
Zini, tu varētu sekot viņas piemēram -
parādīt, kurš te ir priekšnieks.
-Tu šai pilsētā vari paveikt ko labu. -Tu zini, ka to gribu.
Bet man ir jābūt uzmanīgai.
Tie cilvēki, tēt, ir iesīkstējuši.
Jā.
Bet es viņus pārliecināšu. Tas tikai prasa laiku.
Gribas jau ticēt, ka pasaule kļūst labāka...
-bet pēdējā laikā... -Ei!
Uz durvīm joprojām ir mūsu vārds.
Vēl nevajag zaudēt ticību pasaulei.
Labs ir.
Es tevi mīlu.
Mīlu tevi.
Saņemies, mazais! Tev jāēd, lai augtu liels.
Vai viņam kļūst sliktāk?
Cerams, viņš ir turējies pa gabalu no tā dīķa, kuru es pētu.
-Viņam viss būs labi. -Vai varu palīdzēt?
Protams. Redzi šo pipeti?
Mums jārunā ar Iziju.
Mēs to vairs nevaram atlikt.
Zinu.
Paklau, esmu lepna, ka viņa nebrauca dzērumā.
-Jā, jo neprot braukt ar auto. -Nē, tu saprati.
Esmu lepna, ka viņa nekāpa mašīnā pie kādas citas.
Viņai ir jāsaprot, ka lieta ir nopietna, pareizi?
Tā. Varbūt tas visu padarīs sliktāku.
Varbūt jāsaka, ka tas ir normāli.
Ka tā gadās, vienkārši jāuzmanās.
Tad viņa domās, ka šādu uzvedību atbalstām.
Nē, viņai katru dienu pa taisno no skolas jānāk mājās.
Vairs nekādu nakšņošanu.
Nu labi, varbūt...
Komandantstunda. Visas nedēļas nogales.
-Met... -Jā, viņai ir 14, padomā!
Jā.
Bet mēs abi viņas vecumā darījām ko tamlīdzīgu.
Mēs darījām, tāpēc...
Es to nekādā ziņā neattaisnoju, bet man šķiet, ka Izija ir vientuļa.
Alkst pēc draudzīgām attiecībām.
Varbūt mums ir jākoncentrējas uz to.
Zini ko? Noteikumu pārkāpšana? Neapkļaušanās autoritātei?
Tā ir uzvedība, kas noved pie atlaišanas no darba.
Pag, ko?
Domā, mēs joprojām būtu te, Ērihārborā, padarot meitu nelaimīgu,
ja es būtu mācējis necelt traci un darīt savu sasodīto darbu?
Met, par ko tu runā?
Es nezinu.
-Es nezinu. -Mīļais!
Tēt, vai tev viss labi?
-Jā. Viss lieliski, mīļā. -Neuztraucies! Viņam viss kārtībā.
Viss lieliski.
Paklau! Lai kas tas būtu,
tas šķiet nesaistīts ar to, par ko runājam.
Saproti?
Tāpēc varbūt mums jāsāk ar to, ka nosakām viņai kaut kādu kārtību
un robežas.
-Labi, lai notiek! -Jā.
-Viņai vajag mazliet... -Varbūt.
-...ciešākas attiecības. -Jā.
Varbūt viņai jāpavada vairāk laika ar mums.
-Jā, vairāk laika divatā. -Jā.
Kas tev padomā?
Ko? Es būšu tava īpašā praktikante?
Varu izdomāt sliktākus sodus nekā palīdzēšana mammai darbā, tici man.
-Lieliski, nosakiet citu sodu! -Oho! Labi.
Labi, paklau...
Zinu, ka rīkojos nepareizi, un es atvainojos.
Bet vai nevarat noteikt trīs nedēļu mājas arestu?
Tas būtu daudz vieglāk.
Mēs necenšamies tev to atvieglot.
Bet gan palīdzam mācīties izdarīt gudras izvēles.
Jā, un piedzerties un pēc tam par to melot?
Nav gudra izvēle.
Zinu.
Ir miljons iemeslu, kāpēc tavā vecumā nevajadzētu dzert.
Dzērumā var sastrādāt stulbības.
Es jau teicu, ka atvainojos, un es zinu, ka tas bija stulbi.
Ticiet man!
Paklau, mīļā, mēs...
mēs tikai par tevi uztraucamies.
Mēs uztraucamies, ka tās lielās meitenes tevi ietekmē vairāk, nekā apzinies.
-Tev tas varēja beigties nelāgi. -Jā.
-Mums prieks... -Jā.
...ka tev ir jauni draugi. Tas ir lieliski.
Tikai negribam, ka iekulies nepatikšanās.
-Labi? -Jā.
Kad man jāsāk?
-Leitnant Miller? -Slims.
Atkal? Un kur ir Sandersons?
Frenk, man ir dīvains jautājums.
Ak vai!
-Ko tagad dara tavs tētis? -Mans tētis? Nezinu.
Kas ir? Neesam jau labākie draugi.
Vienkārši pāris reižu centos sazvanīt, bet viņš neatbild.
Un es nespēju saņemties ierunāt ziņu.
Man ir sajūta, ka nepārtraukti te cīnos ar viņa spoku.
Viņa te nav, bet ir sajūta, ka viņš nav aizgājis.
Zini, joprojām ir: "Brigss teica tā," un "Brigss grib šitā."
Vai tu varētu sarunāt man ar viņu tikšanos, lai varu viņu sarāt?
Paklau, es to atbalstu, bet mēnešiem neesmu ar viņu runājis.
Un neplānoju sākt.
Frenk, arī pēc visa, kas noticis, viņš tomēr ir tavs tēvs.
Kas ir?
Ko tu darīsi? Mūžīgi no viņa izvairīsies?
Tik mazā pilsētā?
Es mēģināšu.
Nu labi.
Mamm, pie tevis atnākusi direktore Kolinsa.
Jā, es redzu.
Ienāc!
Atvaino! Jaunā darbiniece ir mazliet neapķērīga.
Apsēdies!
Tā, es gribēju tev iedot šo.
-Ko? -Sagādāju tev dāvanu.
Nekas liels. Tu jau redzi.
Mazs nieciņš kā pateicība.
Fēns? Vai...
Nē, tas ir megafons.
Par to, ka apturēji vecāku un skolotāju asociācijas uzbraucienus.
Vai izdevās? Vai viņi tevi liek mierā?
Pagaidām. Jā.
Daži nikni skatieni stāvvietā, bet to es spēju pārdzīvot.
Domāju, ka tu viņiem esi aizbāzusi muti.
Paldies.
Man ļoti patīk.
Tā kā esmu te...
jums ar Metu rīt pēc stundām jāatnāk uz skolu
uz tikšanos ar Džesikas vecākiem.
Kā noprotu,
viņnakt meitenes ir dzērušas pie Džesikas Faifas.
Gribu, lai jūs abi atnākat parunāt par to, kas notika pēc tam.
TE IR DIREKTORE KOLINSA. NIKNA. KUR ESI?
Jā, protams, atnāksim.
Nav tik viegli, ko? Būt par priekšnieci.
Būtu vieglāk, ja padotie beigtu klausīt tavām pavēlēm.
Neatminos, ka pēdējā laikā būtu rādījies departamentā.
Es negribētu, ka Raterfords izlec laukā no biksēm.
Jā, bet tu joprojām sazinies ar maniem padotajiem,
tiekaties, kā parasti, pie sausā doka.
Es cenšos izstrēbt putru, ko ievārīji,
un panākt, ka departaments strādā pilsētas labā.
-Un tu joprojām stāvi man ceļā. -Tava problēma neesmu es, Tripa.
Bet gan Lisko.
Tu tiešām savās problēmās vainosi desmitgadīgu meiteni?
Tiešām?
Un tu savās problēmās vainosi večuku bez darba?
Ne jau tieši Lisko, bet viņi ir ideāls piemērs.
Nedrīkst pieļaut, ka tie bērni pārvērš departamentu par savu atrakciju parku.
Tas demoralizē un liek tev izskatīties vājai.
Vājai?
Cilvēki šai pilsētā ir pieraduši pie noteiktas lietu kārtības.
Pārmaiņas tikai sadusmos.
Ir daudz dažādu noteikumu, pēc kuriem jāspēlē.
Un viens no tiem ir šāds: vienmēr būt pilsētas pusē.
Es esmu.
Kad ļauj Hildei Lisko un viņas bandai, lai kas tie būtu,
kāpt visiem uz galvas - tavuprāt, tas tā izskatās?
Izskatās, ka tev vairāk rūp kāda nemiera cēlēju ģimenīte no Bruklinas
nekā pašas padotie.
Es cenšos ieklausīties ikvienā.
Cilvēki to ir pelnījuši, pat mazi bērni.
Ja tāpēc esmu vāja...
lai būtu. Laikam esmu vāja.
Lai nu kā, Tripa...
es tev ceļā nestāvu.
Es zinu, cik šis darbs ir grūts.
Jā, man jāiet.
Klau!
Vai teiksi Frenkam, ka runājām?
Diez vai viņu tas interesē.
Nu...
ja teiksi, varbūt vari aizlikt labu vārdu.
Zinu, ka, tavuprāt, problēma ir Lisko ģimene,
bet dažreiz esmu pārliecinājusies, ka dīvainā kārtā...
viņi parasti ir daļa no risinājuma.
LAIPNI LŪGTI PAINVUDAS PARKĀ
Klau, Spūn! Kāpēc tev ir tāda virsjaka?
Saprotu. Tev tā jāievalkā, pirms ķeries pie pārtaisīšanas.
Nu, kāds ir plāns? Kā tu to pārtaisīsi īpašajā Spūna stilā?
Rāvējslēdzēji kabatu vietā? Kabatas rāvējslēdzēju vietā?
Draugi, šorīt Volters neko daudz neēda.
Bet es ievēroju Putnu vīra norādījumus.
Es par viņu raizējos.
Ja Volters ir dzēris no tā paša dīķa, no kura pārējie putni, tad...
Esmu to redzējis filmā. Volters ir nulltais pacients, un mēs visi mirsim.
-Ko? -Ja noskaidrosim, kas tieši ir tajā ūdenī,
tad varbūt varēsim sagādāt zāles, lai Volteru izārstētu.
Tas, kas ir tajā ūdenī, ir nobeidzis visus, kas ar to saskārušies.
Un tāpēc mēs to pārbaudīsim.
Ar komplektu, ko nopirki darbarīku veikalā?
Mums jābūt uzmanīgiem.
Ja tas ūdens nogalina dzīvniekus,
ļoti iespējams, ka tas ir bīstams cilvēkiem.
Man šķiet, ka tev jānomierinās.
Es nejūtos labi.
Bet mēs pat vēl neesam tur.
Tas var būt izplatījies gaisā. Sapratīsim tikai tad, kad būs par vēlu.
AIZLIEGTĀ ZONA TIKAI AR ATĻAUJĀM
SLĒGTS PUBLISKA PIEKĻUVE LIEGTA
Ātrāk, draugi! Mums jātiek prom.
Nesaprotu. Mani cipari ir labi. Lielāki nekā pagājušomēnes.
Man nevajag lielākus ciparus.
Pie mums notiek izmeklēšana
par 35 slēgtām lietām, kuras nevajadzēja slēgt.
-Labi, kundze. Slēgšu mazāk lietu. -Bez komentāriem.
Es nenāku pie jums, Bob.
Vai zini, kurš uzslēja žogu Painvudas parkā?
Departamenta oficiālā nostāja saskarsmē ar preses pārstāvjiem ir...
Mēs te neesam kā reportieri.
Mēs te esam kā pilsoņi.
Es neko nezinu par žogu, draugi.
Vai vari noskaidrot?
Hilde, šis ir šerifa iecirknis. Nevis tavs klubiņš.
-Es zinu. -Labi, nu,
mēs nevaram te visu pamest un doties pētīt noslēpumainu žogu.
Bet vai tev nerūp, ka pilsētas dzīvnieki iet bojā?
Ja tev ir bažas, par kurām mums būtu jāzina,
vari aizpildīt šo veidlapu, tāpat kā visi.
Parūpējies par to, labi?
Klau, Bob! Es tikšu galā.
Piedodiet, te visi ir mazliet uzvilkušies
sakarā ar... Raterfordu un visu pārējo.
Bet es jūs klausos.
Un man ir daudz laika. Nu, kas jūs satrauc?
Painvudas parkā ap dīķi ir uzsliets žogs.
Mums jāpārbauda ūdens, lai noskaidrotu, kādēļ mirst zivis,
bet vairs netiekam klāt.
Tas ir publisks parks,
tāpēc žogu droši vien uzslēja pašvaldība.
Varbūt izlasīja tavu šārīta rakstu.
Es šur tur piezvanīšu.
Ja to izdarīja pašvaldība, būtu jābūt uzklausīšanām,
sapulcēm un pētījumiem par ietekmi uz vidi.
Milzu birokrātija. Tas mums dotu laiku pārbaudīt ūdeni.
Paldies, Frenk.
-Paldies. -Vienmēr laipni. Ei, Vudvard!
Galvu augšā!
-Tu. -Ko es?
Tu varētu būt mans jaunais avots.
Paldies.
Viņas ir pusaudzes.
Laiku pa laikam pārkāps noteikumus.
Bet elektrības padeve tika atjaunota īstajā brīdī, lai nofilmētu šo.
2. KAMERA 4. KANĀLS
-Vai tā ir Džesika? -Un Izija.
Būs izlavījušās nakšņošanas laikā.
Viņas apmētāja skolu ar olām.
Nopietns kaitējums nav nodarīts, un tā bija tikai muļķošanās,
bet video skaidri redzams, ka viņas bija piedzērušās.
Domā, viņi zina par olām?
Kādām olām?
Paklau, Izija ir laba meitene. Tāda uzvedība viņai tiešām nav raksturīga.
Klau, bērnībā es izdarīju kaut ko ļoti līdzīgu.
Un aiz bailēm no soda
man veselu nedēļu bija nelabi.
Domāju, ka tāpēc es to vairs neatkārtoju.
Es gribu, lai Džesikai un Izijai ir šī iespēja.
Tāpēc es viņas sodīšu tikai ar pēcstundām,
bet, ja viņas atkal ko pastrādās, sekas būs nopietnākas.
Džesika! Vai tu viņiem pateici, ka to izdarīju es?
Vai tāpēc neatbildi uz manām īsziņām?
Iza, mamma man atņēma telefonu.
Tā, ejam!
Klau, man tiešām žēl.
-Ejam! Mums jāstrādā. -Jā, iesim.
Tēt! Tu neuzminēsi, kurš ir mans jaunais...
avots.
Sveika, Hilde!
Sen neesam tikušies.
Ko jūs te darāt?
Zini, Hilde, mēs tagad runājamies.
Labi, izlūk?
Es varu samierināties, ka mani ignorē, pārtrauc kontaktus, bet...
ne jau paša dēls.
Jā, īsti nezinu, kā es varētu jums palīdzēt.
Klau, kā jau es teicu: Frenks ar mani nerunā.
Un man tikai vajag, lai viņš mani uzklausa.
Tāpēc es...
Es kaut ko uzrakstīju.
Nodomāju, ka varētu viņam to nosūtīt,
nevis censties parunāt aci pret aci.
Tu viņu labi pazīsti, un vārdi ir tava stiprā puse.
Tāpēc...
Vai man tur vajadzētu ko pamainīt?
Domāju, ka šī ir pieaugušo saruna.
Kāpēc?
Vārdi ir mana stiprā puse.
Ziniet, tā ir tiesa.
Vārdi ir viņas stiprā puse.
Nu labi. Laikam jau nekad neko nepanācu, izturēdamies pret tevi kā pret bērnu.
"Es atvainojos, ja mana rīcība ir tevi sāpinājusi."
Tā ir jūsu atvainošanās?
Zini, tēt, ja es pateiktu ko tādu, tu teiktu, ka ar to nepietiek. Tu teiktu:
"Parādi to ar rīcību!"
-Jā. -Frenks var būt ietiepīgs,
un dažreiz viņam ir grūti paskatīties no citas puses.
Pareizi. Jā, Frenks... var būt ietiepīgs.
Jā, ticat vai ne, viņš tagad ir citāds.
Tiešām?
Frenks aizstāv vienkāršos cilvēkus un viņus uzklausa.
Viņš atbalsta cilvēkus, kad tiem cita neviena nav.
Jā, par spīti visam, viņš mūsu ģimenei ir bijis labs draugs.
Pat tad... kad tas viņa dzīvi īsti neatviegloja.
Es to nezināju.
Frenks ir pelnījis ko vairāk.
Viņš ir pelnījis rīcību.
Nu, ko tu man iesaki?
Nopirkt reklāmas laukumus?
Jo, ja sākšu to darīt...
Zini, ir daudz cilvēku, kam man būtu jāatvainojas.
Tāpēc... to plakātu būtu daudz.
Nesakiet viņam, ka esat mainījies.
Parādiet!
Tās visas ir no Wott. Šonedēļ vien trīs jaunas vēstules.
Draud ar tiesu darbiem, ja līdz pirmdienai nesniegšu atbildi par piedāvājumu.
Metam izdevās noskaidrot viņu galvenā biroja adresi,
un mēs tur aizgājām, bet tā bija tikai izkārtne.
Pag, tātad Wott neeksistē?
-Tad ar ko man ir darīšana? -Es vēl nezinu.
-Gļēvuļi. -Tā ir.
Būtu ieskatījušies acīs tam, kura īpašumu cenšas atņemt.
Jā.
Es gribu tiesāties,
bet vēlos zināt, ar ko man ir darīšana.
Labi, līdz tam es pieprasīšu jums pagaidu tiesisko aizsardzību.
Mēs nepakļausimies spiedienam.
Dabūsim ierobežošanas orderi pret Wott.
Nē, pagaidiet!
Ja jūs to parakstīsiet, tas būs kā pirmais solis tiesas procesā.
Tikai gribu būt droša, ka tas ir tas, ko gribat.
Viņi piedāvā ļoti lielu naudu, un šis tam varētu pārvilkt svītru.
Nauda mani neinteresē. Lai atņem man pēdējo centu.
Apnicis, ka man kāpj uz galvas.
Šiem uzņēmumiem ir jāsaprot, ka rīcībai ir sekas.
Man tas šķiet ļoti drosmīgi.
Uzmanies!
Kas, pie...
Sveiki! Jūs sazvanījāt Lisko ģimeni. Atstājiet ziņu!
Hilde, te Donijs.
Tētis teica, ka šovakar mājasdarbu vari pildīt pie manis.
Mēs varētu veikt to dabaszinātņu eksperimentu, par ko runājām.
Brauc ātri šurp!
Neviens nav cietis?
Jā, viss kārtībā, ņemot vērā...
Logs man nerūp. Priecājos, ka neviens necieta.
Nekavējoties pieprasīsim tiesisko aizsardzību.
-Paldies. -Nāc, mīļā! Ejam!
-Labi, mīļās. Uz redzi! -Uz redzi!
-Labi. -Labi.
-Uz redzi, Iza! -Atā!
Tā, kādas ir mūsu domas? Tas atkal ir Wott Management?
Vai jūs to cilvēku vispār redzējāt?
Nē, viņi aizbrauca pārāk ātri - nespēju saskatīt.
Iekļaušu to savā ikdienas apgaitā, lai tavam tētim ir papildu aizsardzība.
Es augstu vērtēju tavu vēlmi palīdzēt,
bet pagaidām šī ir parasta vandalisma lieta.
Esmu droša, ka Raterfords labprāt ziņotu,
ka es novirzu plašus policijas resursus par labu savam tētim.
Viņai taisnība. Un varbūt tie nemaz nebija Wott.
Tas bija sen, bet nav pirmā reize, kad manā logā ielido ķieģelis.
Varētu būt rasistiski huligāni.
Mašīna, kuru dzirdējāt, no kaut kurienes atbrauca.
Nu taču! Tā mēs darītu visos vandalisma gadījumos.
Es pārbaudīšu apkārtni.
Paldies, Frenk.
Ei, Frenk! Es iešu tev līdzi.
Ei, viss būs labi.
Vai tu rakstīsi par to, kas te notika?
Nezināju, ka viņiem jau iepriekš bija draudēts.
Nu, es jau labprāt.
Tikai neesmu pārliecināts, ka redaktorei tas patiktu.
Klau, pie manis bija atnācis tavs tētis.
-Un pie Hildes. -Ko viņš gribēja?
Es zinu, ka jūs nesarunājaties.
Bet man šķiet, ka viņš grib atvainoties.
Jā, izlīgt ar tevi.
Jā, nu, visam pienāk pirmā reize.
Zini, nav mana darīšana,
bet doma, ka kāds no bērniem ar mani nerunātu...
Varbūt tu vari to izbeigt, pārcirst šīs pilsētas destruktīvo apli...
parādot, ka viņam piedod.
Jā.
Varbūt šoreiz viņš cenšas.
Ticēšu, kad redzēšu.
Ei, izskatās pazīstami?
Tātad kāds ložņāja pa Džuniora īpašumu,
gribēja nosūtīt ziņu un paķēra pirmo lietu, kas varētu nodarīt kaitējumu.
Jā, tie ļaudis nozīmē nepatikšanas.
Informēšu Tripu.
Caur šejieni.
Man likās - tu teici, ka naktī ielavīties būs vieglāk.
Es domāju, ka tā būs.
Ko viņi dara? Pirmoreiz redzu tik daudz smagās tehnikas vienuviet.
Kas tas bija?
Ak nē!
Zemē!
Ejam, draugi! Tagad ir izdevība.
-Aiziet, aiziet! -Nu taču! Aiziet!
3. LĪMENIS ĪPAŠA PIEKĻUVE
Hilde, ejam! Ejam!
Ei! Kas notiek?
Tev viss labi?
Kas tad nu? Kas noticis?
Tev taisnība. Tas nav Ričijs.
Ko? Parādi!
Nav ne mazākās līdzības.
Es jūtos kā muļķe.
Ei, nē. Beidz! Nesaki tā!
Nesaki tā!
Es tiešām domāju, ka tas ir viņš.
Jā, es zinu.
Tev bija taisnība.
Es ļāvu pieņēmumiem ietekmēt stāstu.
Esmu tik slikta reportiere.
Nē. Nē, nē, nē. Neesi.
Neesi, skaidrs? Noteikti neesi.
Zini, patiesībā tā ir mana vaina.
Es esmu tas, kuram tev šis darbs jāmāca.
Bet tā vietā es tev nododu savus sliktos paradumus.
Nu taču!
Ei, paskaties uz mani!
Zini, arī es gribēju tam ticēt.
Tam, ka Ričijs atgriezīsies.
Es tik ļoti gribēju tam ticēt.
Bet, zini...
nav iespējams noskaidrot patiesību...
ja meklē tikai to, gribas redzēt.
Atceries to!
Nu taču!
Tātad man nav stāsta.
Nē, tā nav taisnība.
Nav. Tā nav taisnība.
Zini, dažreiz stāsts ir tieši tāds, kā izskatās.
Jā, pat ja tas ir garlaicīgs. Bet tāds šis darbs ir.
Būt reportierim ir grūti.
Bet, ja tas būtu viegli, to gribētu darīt visi, pareizi?
Pareizi.
Tagad man tikai jānoskaidro, ko viņi darīja pie Painvudas dīķa.
Painvuda.
Man patīk tas dīķis.
Agrāk es tur bieži makšķerēju.
Ja nu opītis saslima tādā pašā veidā kā Volters?
No makšķerēšanas dīķī.
Es tikai balstos uz faktiem.
Labi, nākamnedēļ viņam ir vizīte pie ārsta.
Gribi nākt līdzi?
Ir brītiņš?
Tev iedeva to pašu apgaitu, ko?
Jā.
Zini, pensija nav man piemērota.
Garlaikojos līdz ārprātam.
Bet es izmēģināju to mājas alus darīšanas komplektu,
ko jūs ar māsu man nopirkāt pirms cik - astoņiem gadiem?
Garšo pēc etiķa.
Tu kādreiz varētu atbraukt nogaršot.
Paklau, Frenkij! Es...
centos ar tevi sazināties jau iepriekš, bet es vienkārši...
nekad neesmu zinājis, ko teikt.
Bet esmu tev parādā atvainošanos.
Es tevi pievīlu...
kā priekšnieks un kā tēvs.
Un es atvainojos.
Tas...
Es to novērtēju.
Tev noteikti bija jāpieņem daudz neiespējamu lēmumu,
un tu vienkārši...
darīji, ko varēji.
Es vienmēr sev teicu, ka savu darbu daru labi tāpēc,
ka spēju izdarīt grūtas izvēles.
Man šķita, ka daru tā, kā ir labāk tev,
visiem šaipusē.
Bet man tikai bija bail kļūdīties,
bail ieraudzīt ciešanas, kuras es varētu būt izraisījis.
Un tu kļūdījies, tēt.
Un joprojām daudzi tevis dēļ cieš.
Es zinu.
Un es gribu to labot.
Ja tā ir patiesība...
tad tas, ar kuru tev būtu jārunā...
ir Sems.
Jā.
Tā jau man likās.
Frenk!
Čau! Saņēmu tavu ziņu.
Labi, ka mamma tev atdeva telefonu.
Tev viss labi?
Vecāki mani ņem laukā no skolas.
Ko?
Jā, sūta uz internātskolu.
Ak dievs! Tāpēc, ka apmētāji ar olām pāris logu?
Nē, ne tāpēc, ka es to darīju.
Bet tāpēc, ka neatceros, ka to darīju.
Un tāpēc pie direktores kabineta es neko neteicu, kad tu pieminēji olas.
Es nesapratu, par ko tu runā.
Pag! Ko?
Man bija bezfilma.
Un man jau ir bijušas nepatikšanas dzeršanas dēļ.
Vectētiņa dēļ mamma pret to attiecas nopietni.
Būtībā viņš nomira tāpēc, ka bija sabeidzis aknas,
tā ka...
Tev viss kārtībā?
Jā.
Viņi mani brīdināja, ka tā darīs.
Es tikai nedomāju, ka viņi runā nopietni, saproti?
Jā.
Varbūt tas man nāks par labu. Zini?
Jā, zinu, ka tiksi galā.
Kaut mēs būtu sadraudzējušās agrāk!
Ak dievs, kāpēc tu pret mani biji tik nejauka?
Nezinu. Varbūt tāpēc, ka vidusskola?
Tu tikko biji kļuvusi par manu vienīgo draudzeni šeit.
Ak dievs, ko lai es tagad daru?
Ai, beidz!
Tavā vietā es jau sen būtu aizbēgusi.
Tu esi pārāk forša tādai vietai kā Ērihārbora, Iza.
Un es to domāju nopietni.
Man tevis tiešām pietrūks.
Man tevis arī.
Atvadas ir briesmīgas.
HOLMSAS APGABALA ŠERIFA DEPARTAMENTS
Man šķita - tu teici, ka nestāsies man ceļā.
Teicu. Un es nestāšos.
Bet vakar vakarā es saskrējos ar dažiem šerifa palīgiem.
Kārtējā sanāksme pie sausā doka?
Viņi dzēra un plātījās...
ka nosūtījuši ziņu...
ar ķieģeli.
Es domāju, ka Wott Management cenšas iebiedēt manu tēti.
Ziņu?
Tev.
Paklau...
varbūt tie puiši ir lojāli man...
bet es neesmu lojāls viņiem un viņu gļēvajai uzvedībai.
Tie ir viņu vārdi.
Noliec viņus pie vietas...
šerife.
Būtiskas pasliktināšanās nav,
taču nav arī uzlabojumu.
Nuja. Vispār pēdējā laikā viņam ir bijuši daži skaidrības mirkļi.
Klau, es zinu, ka esam veikuši visādas pārbaudes,
bet vai pastāv iespēja, ka viņš ir ticis pakļauts
kaut kādai vides ietekmei?
Varbūt makšķerējot?
Alcheimera slimība ir neticami sarežģīta diagnoze.
Bet ja nu jūs kļūdāties?
Hilde...
Par ko?
Ja nu viņš ir slims ar kaut ko citu? Ar kaut ko ārstējamu.
Viņa kognitīvo spēju samazināšanās atbilst Alcheimera slimībai.
Bet ja nu pie vainas ir vēl kaut kas?
Ja noskaidrošu, kas ir ūdenī, kas padarīja viņu slimu,
vai jūs varētu viņam palīdzēt?
Nu, nevaru apgalvot. Ir daudz faktoru.
Bet ir cerība.
Mēģināt mēs varam.
Paldies.
-Iešu pēc opīša. -Labi.
Nu sveika!
-Nāc! -Esam gatavi?
Vai man vajadzēja teikt nē?
Godīgi sakot, nezinu, vai viņa būtu jums noticējusi.
Jā.
ĪTANS FACETIME...
Jauki.
-Gribi padejot? -Jā.
Jā.
-Ei! -Ļoti labi.
-Vēlreiz. -Uzmanīgi, draugi! Uzmanīgi!
-Klau, Hilde! -Jā?
Tikko saņēmu ziņu no Frenka.
Tā ir tev.
-Piedod, tēt! Man jāiet. -Pag, ko?
"Tiekamies vietā, par kuru tu man prasīji"?
Ko tas vispār nozīmē?
Ei, Hilde!
Kas notiek?
Mēs ar lielu lepnumu rādām jums
Ērihārboras jaunā sabiedriskā dārza plānus.
Šeit esošo dīķi diemžēl bija pārņēmusi invazīva toksisku zilaļģu suga.
Tās tomēr bija toksiskās aļģes.
Bet, pateicoties mūsu korporatīvā sponsora ātrajai atsaucībai,
mēs visu esam satīrījuši, cik vien ātri un droši iespējams. Jā.
SLĒGTĀ ZONA
Viņi dīķi nav iztīrījuši.
-Viņi to ir likvidējuši. -It kā tā te nekad nebūtu bijis.
Mēs vairs nevarēsim pārbaudīt ūdeni.
Pateicoties Zelta Stundas Hronikas reportāžai,
mūsu komanda laikus apturēja zilaļģu ziedēšanu,
pirms tās paspēja izplatīties un kaitēt vēl citiem dzīvniekiem.
Šis skaistais dārzs drīz šeit būs, pateicoties tev.
Sveika!
Ei, kas noticis?
Tā vairs nav.
Kā vairs nav?
Pašvaldība likvidēja dīķi.
Tur esot bijušas toksiskās aļģes, tāpēc tā vietā ierīkos dārzu.
Tas ir lieliski, vai ne?
Lieliski. Nu tavam stāstam ir nobeigums.
Nē. Tu nesaproti.
Es vairs nevarēšu noskaidrot, kas opītim kaiš.
Paklau, Hilde!
Opītis ir slims jau ļoti ilgu laiku.
Aļģes nemaz neizraisa tādus simptomus, kādi viņam ir.
Es zinu, ka jāuzmanās, lai nesaskatītu to, ko gribu redzēt,
bet ja nu tur nebija tikai aļģes?
Ja nu dīķī bija vēl kaut kas, kas padarīja viņu slimu,
un tāpēc viņi to lietu piesedza?
Tu teici, ka vainīgas aļģes.
-Nē, viņi teica. -Tad kas ir viņi?
Es nezinu. Pašvaldība.
Bet kāpēc netika rīkotas uzklausīšanas un darīts kā parasti?
Kāpēc to vienkārši likvidēja?
Man ir sajūta, ka tu atkal uzdod vēlamo par esošo.
Ir jābūt kaut kam, kas var uzlabot viņa pašsajūtu.
Jā, ir.
Ir. Tā esi tu, muļķīt.
-Tu esi opīša brīnumzāles. -Nē. Nē.
-Jā, viņš tevi ļoti mīl. -Nē, tēt. Tēt, nē.
Neizturies pret mani tā. Tu zini, ka to neciešu.
Labi, paklau!
Pat ja noskaidrosim, ka opītis ir ticis pakļauts kaut kam, kas ir ūdenī,
mēs nevaram mainīt vai labot to, kas ar viņu noticis.
Tas tā nenotiek.
Man vienalga.
SVEICAM MĀJĀS OPĪT
Man ir jāmēģina.
IEDVESMOJOTIES NO JAUNĀS IZMEKLĒJOŠĀS ŽURNĀLISTES HILDES LĪŠAKAS REPORTĀŽĀM
Tulkojusi Aija Apse